CELEX: 31982R2660
Language: el
Date: 1982-10-04 00:00:00
Title: Κανονισμός (EOK) αριθ. 2660/82 τής Επιτροπής τής 4ης Οκτωβρίου 1982 περί τροποποιήσεως τού κανονισμού (EOK) αριθ. 2487/82 πού επιτρέπει στά Κράτη μέλη νά εγκρίνουν προληπτικές αποσύρσεις μήλων

Avis juridique important

|

31982R2660

Κανονισμός (EOK) αριθ. 2660/82 τής Επιτροπής τής 4ης Οκτωβρίου 1982 περί τροποποιήσεως τού κανονισμού (EOK) αριθ. 2487/82 πού επιτρέπει στά Κράτη μέλη νά εγκρίνουν προληπτικές αποσύρσεις μήλων  

Επίσημη Εφημερίδα αριθ. L 282 της 05/10/1982 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2660/82 ΤΗΣ ΕΠΙΤΡΟΠΗΣ  της 4ης Οκτωβρίου 1982  περί τροποποιήσεως του κανονισμού (ΕΟΚ) αριθ. 2487/82 που επιτρέπει στα Κράτη μέλη να εγκρίνουν προληπτικές αποσύρσεις μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 2487/82 της Επιτροπής (3) έχει επιτρέψει στα Κράτη μέλη προληπτικές αποσύρσεις μήλων και έχει κατανείμει μεταξύ αυτών τις μέγιστες ποσότητες τις οποίες αφορούν οι αποσύρσεις αυτές·  ότι έκτοτε η εκτίμηση της παραγωγής μήλων, για την περίοδο 1982/83, διορθώθηκε και έγινε 7 360 000 τόνοι· ότι, υπό τους όρους αυτούς, οι προληπτικές αποσύρσεις δύνανται να φθάσουν μέχρι 50 % των προβλεπόμενων πλεονασμάτων σε σχέση με παραγωγή 6 200 000 τόνων, δηλαδή μέχρι 580 000 τόνους· ότι πρέπει, κατά συνέπεια, να εξεταστεί εκ νέου η κατανομή της ποσότητας αυτής μεταξύ των Κρατών μελών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 2 του κανονισμού (ΕΟΚ) αριθ. 2487/82 αντικαθίσταται από το εξής κείμενο:  «1. Οι προληπτικές αποσύρσεις δεν μπορούν να ξεπεράσουν τους 580 000 τόνους, κατανεμημένους ανά Κράτος μέλος ως εξής:  1.2 //   // (σε τόνους)  // Βέλγιο  // 36 000,  // Δανία  // 3 000,  // Γερμανία  // 39 000,  // Ελλάδα  // 32 000,  // Γαλλία  // 188 000,  // Ιρλανδία  // 1 000,  // Ιταλία  // 226 500,  // Λουξεμβούργο  // 100,  // Κάτω Χώρες  // 50 400,  // Ηνωμένο Βασίλειο  // 4 000.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 265 της 15. 9. 1982, σ. 14.